สวัสดีค่ะ หนูอายุ14-15 คือหนูอยากปรึกษาเรื่อง ช่องคลอดค่ะ เพราะหนูมีอาการคันช่องคลอด พอมีเพศสัมพันธ์ก็มีอาการแสบค่ะ มีตกขาวกลิ่นเหมือนคาวปลาไม่ทราบว่าเป็นโรคอะไรหรือสาเหตุเกิดจากอะไรคะ?
สวัสดีค่ะ หากมีอาการคันและแสบช่องคลอด และตกขาวมีกลิ่นเหม็นแบบคาวปลา อาจเกิดจาก- การอักเสบของช่องคลอดจากเชื้อแบคทีเรีย (bacterial vaginosis) ซึ่งจะทำให้ตกขาวมีกลิ่นเหม็น แต่จะไม่ได้ทำให้มีแสบหรือคันช่องคลอด ซึ่งปัจจัยที่ทำให้เกิด เช่น ช่องคลอดมีความเป็นด่างจากการโดนหลั่งน้ำอสุจิบ่อยๆ หรือจากการสวนล้างช่องคลอดบ่อยไป หรือใช้สบู่หรือน้ำยาที่มีความรุนแรง หรือเกิดจากการทานยาปฏิชีวนะฆ่าเชื้อบ่อยๆ การมีเพศสัมพันธ์มากกว่า 1 คน หรือมีการเปลี่ยนคู่นอน แต่ไม่จัดเป็นโรคติดต่อทางเพศสัมพันธ์ เพราะฝ่ายชายจะไม่ได้ติดเชื้อชนิดนี้ไปด้วย ซึ่งหากอาการตกขาวเกิดจากสาเหตุนี้ อาจไม่จำเป็นต้องพบแพทย์ เพราะสามารถหายเองได้ หากหลีกเลี่ยงปัจจัยในการเกิดดังกล่าว แต่หากอาการเป็นมาก อาจทานยาปฏิชีวนะฆ่าเชื้อ เช่น เมโทรนิดาโซล (metronidazole), คลินดามัยซิน (clindamycin) เป็นต้น- การติดเชื้อราในช่องคลอด แต่ตกขาวจะมีปริมาณมาก จับตัวเป็นก้อนลักษณะคล้ายแป้งเปียกหรือนมบูด ร่วมกับอาการคันหรือแสบภายในช่องคลอด และจะไม่มีกลิ่นเหม็น ซึ่งปัจจัยเสี่ยงของการติดเชื้อราในช่องคลอด ได้แก่ การตั้งครรภ์ การใส่กางเกงคับมากและอยู่ในที่อากาศร้อนชื้น เป็นคนอ้วน มีเหงื่อออกมาก การสวนล้างช่องคลอดมากไป เป็นโรคเบาหวาน ใช้ยาปฏิชีวนะต่อเนื่องนาน ทานยากดภูมิคุ้มกัน หรือมีโรคภูมิคุ้มกันบกพร่อง เป็นต้น ซึ่งการรักษา ก็คือการหลีกเลี่ยงปัจจัยเสี่ยงดังกล่าวที่หลีกเลี่ยงได้ แต่หากอาการเป็นมากและเป็นต่อเนื่อง อาจพิจารณาใช้ยารักษาซึ่งมีทั้งยาแบบสอดและยาแบบรับประทาน เช่น ยา clotrimazole ชนิดสอด เป็นต้นทั้งนี้ อาจเกิดจากสาเหตุทั้ง 2 อย่างร่วมกันก็ได้นอกจากนี้ อาจเกิดจากสาเหตุอื่นได้อีก เช่น การติดเชื้อปรสิตในช่องคลอด การติดเชื้อหนองในแท้หรือหนองในเทียม ซึ่งเป็นโรคติดต่อทางเพศสัมพันธ์ดังนั้น หากที่ผ่านมาได้มีเพศสัมพันธ์ ก็แนะนำว่าควรไปพบแพทย์เพื่อตรวจหาสาเหตุค่ะ จะได้รับการรักษาที่ตรงกับโรคค่ะ